**Буряад литератураар hурагшадай мэдэсэ, шадабари, дуршэл сэгнэхэ эрилтэ**

**1. Буряад литератураар харюу сэгнэлгэ**

Программын эрилтын ёЬоор hурагшадай ямар мэдэсэ, шадабари, дүршэлтэй болоhые, буряад литератураар хэр зэргэ бэлэдхэлтэй байhаниие зүбөөр элирүүлхэ, шалгаха гол зорилго болоно. Дээрэ хэлэгдэhэн шэглэлнүүд соо табигдаhан заабари хараадаа абажа, hурагшадай мэдэсэ сэгнэхэдээ, тэдэнэй журам, үзэл бодол, мэдэрэлынь хэр зэргэ зүбөөр бүрилдэн, эстетическэ талаараа ямараар хүмүүжүүлэгдэжэ байнаб, уншаhан уран зохёолоо зүбөөр ойлгожо, сэгнэжэ шадаха шадабаринь хэр зэргэ бүрилдэжэ байнаб гэhэн зүйлнүүдтэ анхаралаа хандуулха хэрэгтэй.

hуралсалай шата бүхэндэ (хэшээлэй алишье үедэ) үнгэргэгдэдэг Ьурагшадай уншалгын үедэ, уншажа байhан зохёолой удхые зүбөөр ойлгохо, хөөрэжэ шадаха дүршэлынь хүгжөөхэ. Зохёол соо харуулагдаhан үйлэ хэрэг, үйлэдэгшэ нюурнууд, хэлэhэн угэ, хэhэн хэрэг, зохёолой идейнэ удха болон уран hайханайнь зүйлнүүдые элирүүлгэдэ уран зохёолой ямар удхатай, үүргэтэй байhыень hурагшадай ойлгожо, өөрынхеэрээ сэгнэжэ шадаха дүршэл шадабарииень арьбадхаха, үргэдхэхэ. Уран зохёол шудалан үзэлгэдэ, илангаяа тэрэнэй шүүмжэлэл хэлгэдэ литературын теори шудалха айхабтар ехэ удха шанартай. Багша литературын теориин удхые гүнзэгыгөөр ойлгуулха гэжэ оролдохо, гадна hурагшадай мэдэсые практическа ажалда, шудалан үзэжэ байЬан уран зохёолоор (зохёолго) бэшэлгэдэ, хөөрэлгэдэ зүбөөр, шадамараар хэрэглүүлхэ болоно. Энэ талаар литература болон искусство тухай хэлэhэн үгэ, статья hурагшадай литературна бэлэдхэлдэ тон ехэ удха шанартай. Һурагшадые тусхай литературна бэлэдхэлтэй болгохын тула литературын теориие hайнаар шудалуулха, гүнзэгы мэдэсэтэй болгохо шухала. Эндэ багша hурагшадай мэдэсэдэ, тэрэнэй шанартань тусгаар эрилтэ табиха уялгатай.

Ьурагшад зохёолго, асуудалда харюу, реферат, тестнүүдээр худэлмэри болон бэшэшье бэшэмэл худэлмэри ямараар бэшээб, тэрээн дээрэhээнь үндэhэлжэ, тэдэнэй литератураар бэлэдхэлэй, мэдэсын, аман ба бэшэмэл хэлэлгын дуршэл шадабариин хэр зэргэ хүгжэhыень сэгнэхэ болоно. Программын эрилтын ёhоор hурагшадай литератураар бэлэдхэл, илангаяа hурагшадай аман ба бэшэмэл хэлэлгын бэлэдхэл, дуршэл, шадабари тусхай гуримтайгаар бүрилдүүлэгдэхэ ёЬотой.

10-11 класста hуралсалай жэлэй турша соо турэлхи лите­ратураар бэшэгдэхэ ёhотой зохёолгын тоо иимэрхүүгээр хубаагдаха болоно: класстаа3-5; гэртээ3-5. Зохёолгын хэмжээ 10-11 класста гол түлэб - 5-6 нюур.

Хэрбээ hурагшын зохёолгын дээрэ хэлэгдэhэн эрилтэhээ багаар бэшэгдэhэн аад, удхын талаар хангалтатай байбалнь, эрилтын ёhоор сэгнэлтын тэмдэг табиха. Хэрбээ зохёолгын хараалагдаhан эрилтэhээ ехээр бэшэгдээд байгаа hаань, тэрээнтэй зэргэ сэгнэлтэ үргэжэ болохогүй.

Хэшээлдэ, гэртээ бэшэгдэhэн зохёолго 10-11-дэхи класста арбан хоногой турша соо шалгагдаха зэргэтэй. Һурагшадай зохёолго шалгахадаа, хоёр янзын сэгнэлтэ табиха ёhотой: түрүүшын сэгнэлтэ удхын ба хэлэнэй түлөө, хоёрдохинь - зүб бэшэлгын. Бэшэгдэhэн зохёолгын(удхын ба хэлэнэй) түлөө табигдаhан, нэгэдэхи сэгнэлтэ турэлхи литературада, хоёрдохинь - буряад хэлэндэ хабаатай.

Һурагшадай үгэhэн **аман харюуда сэгнэлтэ** табихадаа, багша иимэ гол эрилтэ хутэлбэри болгон абаха:

1. Үзэжэ байhан зохёолой удха мэдэлгэ, уран hайханайнь талые, идейнэ удхыень ойлголго, hайнаар уншажа, хөөрэжэ шадалга.
2. Зохёол соо харуулагдаhан үйлэ (эпизодой) хоорондохи холбоо, геройн хэhэн хэрэг, үйлэ, хэлэhэн үгэ г.м. элируулэн хөөрэжэ шадалга.
3. Үзэhэн зохёолой эстетическэ удха элирүүлхын тулада хэрэглэгдэдэг уран хурса үгын үүргые ойлгожо, хэрэглэжэ шадалга.
4. Шүүмжэлгэ хэхэдээ, класстаа үзэhэн гү, али өөрөө уншаhан зохёолоо хэрэглэжэ hуралга.
5. Олониитын үе сагай гол эрилтые хараадаа абан, уран зохёол шүүмжэлжэ hуралга.

Зохёол тухай мэдэхэ болоhон, ойлгоhон юумэеэ сэбэр литературна хэлээр хэлэжэ шадаха, харюу зүбөөр үгэхэ; класс бүхэндэ уранаар, тодо hонороор, ходорхойгоор уншаха, тиихэдээ 150 үгэhөө доошо бэшэ үгэ уншажа үрдихэ гэжэ хараалагдана.

***«5» сэгнэлтэ:***

-үзэжэ байhан зохёолойнгоо удхые тон hайнаар, бүхөөр, гүнзэгыгөөр ойлгоhоноо харуулха, зохёолой идейно-эстетическэ удхые тайлбарилхадаа, уран аргын үүргэ харуулагдаhан үйлын хоорондохи үлхөө холбоо, геройн ба үйлэдэгшэ нюурнуудай абари зан, хэhэн хэрэг болон-тэрэнэй ямар удхатай байhые ойлгоhоноо хэлэжэ, хөөрэжэ шадаха байхадань;

-уран зохёолой шүүмжэлэл хэхэдээ, литературын теорёор мэдэсэеэ, шүүмжэлэл хэхэ дүршэлөө, хэлэhэн hанал бодолоо баримталхын тула текст соо байhан зүйлнүүдые хэрэглэжэ, зохёол соохи үе сагай хоорондохи холбоо тайлбарилжа шадахадань

-сэбэр литературна хэлээр тордиhогүйгөөр, ходорхойгоор хөөрэжэ, хэлэжэ шадаха байхадань табиха.

***«4» сэгнэлтэ***

-зохёолой текст hайнаар, гүнзэгыгөөр ойлгоhон байхадань;

-зохёолой идейно-эстетическэ удхые тайлбарилхадаа, уран hайханай аргын үүргые, харуулагдаhан үйлын хоорондохи холбоо, геройн ба үйлэдэгшэ нюурнуудай абари зан, хэhэн хэрэг бол он тэрэнэй ямар удхатай байhые ойлгоhоноо хэлэжэ, хөөрэжэ шадаха байхадань;

-уран зохёолой шүүмжэлэл хэхэдээ, литературын теорёор мэдэсэ, шүүмжэлэл хэхэ дүршэлөө, hанал бодолоо үндэhэлхын тула текст соохи зүйл хэрэглэжэ шадаха байхадань;

-сэбэр литературна хэлээр хэлэжэ, хөөрэжэ шадаха байхадань табиха.

Гэбэшье hурагша үгэhэн харюу соогоо 1—2 бага зэргын алдуу гаргахадань табиха.

***«3» сэгнэлтэ:***

-үзэжэ байhан зохёолойнгоо текст гол түлэб мэдэhэн, дунда зэргээр ойлгоhон байхадань, зохёолой уран hайханиие болон идейнэ удха тайлбарилхадаа, үгын уран аргын үүргые, гол үйлын хоорондохи холбоо, геройн абари зан, хэhэн хэрэг хэр зэргэ ойлгоhоноо гол түлэб хэлэжэ шадаха байхадань;

-литературын теориин асуудал юрэнхыдөө мэдэхэ байбашье, зүгөөр зохёол шүүмжэлхэдээ, тэрэнээ хэрэглэжэ шадаха шадабариинь тулюур байхадань;

-зохёол шүүмжэлхэ дүршэлтэй хүсэд болоогүй, хэлэhэн hанал бодолоо зохёолой текстээр баримталха шадабариинь тулюур байхадань;

-уншажа, хөөрэжэ шадаха шадабариинь юрэ' дунда зэргэ байхадань табиха. Багшын асуудалда харюусахадаа, хэдэн алдуу гаргаад, hайнаар хэлэжэ шадаагуй hаань, харюугай байгуулга дутуутай байхадань табиха.

***«2» сэгнэлтэ:***

-зохёолой удха тулюураар мэдэхэ, зохёолой идейно-эстетическэ удхые тайлбарилхадаа, гол геройн, үйлэдэгшэ нюурнуудай хэhэн хэрэг, үйлэ, hанал бодол, абари зан, шухала уран аргын үүргые элирүүлжэ шадахагуй, юрэ теоретико-литературна ойлгосо мэдэхэгүй, литературна хэлэнэйнь ахир, уншалгын техникэ тулюур, уншаха, хөөрэхэдөө ядалдадаг байхадань;

-мүн зохёолой удхаар юумэ мэдэхэгүй, программын гол шухала теоретико-литературна асуудал огтолон ойлгоогуй байхадань;

-хэлэхэ, хөөрэхэ юумэеэ зүбөөр байгуулжа, зохёожо шадахагүй, уншаха, хөөрэхэ дүршэлынь тон ахир, тулюур байхадань табиха.

**2. Зохёолго сэгнэлгэ**

Литератураар бэшэhэн зохёолгын сэгнэлтэ табихадаа, иимэ шухала эрилтэ хүтэлбэри болгон абаха:

-темэеэ зүбөөр ойлгоhон, тэрэнээ табигдаhан түсэбэй ёhоор дүүрэнээр, гүнзэгыгөөр харуулhан, текстын удха байhан соонь дамжуулhан, зохёолой идейнэ тематическа удхаhаа дулдыдуулан, геройн абари зан, зохёол соо харуулагдаhан үйлэнүүдые зүбөөр тайлбарилhан;

-зохёолой гол hанал бодол үндэhэлhэн, темэеэ зүбөөр тайлбарилхын түлөө текст coohoo гол шухала материал хэрэглэhэн;

-олон зүйл нэгэдхэжэ, тобшолол гаргаhан, цитата зүбөөр щэлэн абажа, зохёолгын текст соо тааруулан оруулжа шадаhан;

-түсэб табиhанай ёhоор зохёолго соохи хубинууд hуури байраараа тааруулагдаhан, хубинуудай хоорондохи холбоо зүбөөр байгуулагдаhан;

-үгын баялиг, удха зүбөөр хэрэглэhэн, хэлэнэй элдэб аргануудые хэрэглэжэ шадаhан байхадань.

Зохёолгодо зүб бэшэлгын түлөө табигдадаг хоёрдохи сэгнэлтэ «Буряад хэлээр Ьурагшадай мэдэсэ, шадабари ба дадал сэгнэхэ эрилтэтэй» тааруулагдан табигдаха зэргэтэй.

**«5» *сэгнэлтэ:***

-үзэжэ байhан зохёолойнгоо текст тон hайнаар мэдэжэ, табиhан түсэбэй ёhоор темэеэ гүнзэгыгөөр харуулжа, бэшэhэн зүйл, hанал бодолоо батаар үндэhэлжэ, жэшээгээр баримталhан, темэеэ зүбөөр харуулхын тула литературна материал hайнаар эблүүлэн шүүмжэлжэ, нэгэдхэжэ, тобшолол хэжэ шадахадань;

-удхадань тааруулhан Ьайн стильтэй; зуб литературна хэлээр бэшэгдэЬэн байхадань;

-хэлэлгын нэгэн гү, али хоёр алдуу хэhэн; удхын талаар багашаг эли бэшэ зүйл гаргаhан байхадань табиха.

***«4» сэгнэлтэ:***

-табиhан түсэбэйнгөө ёhоор темэеэ яhала дүүрэнээр удхалжа, литературна материал hайн мэдэхэ байhанаа харуулжа, мүн зохёолгодоо бэшэшье хэрэгтэй материал хэрэглэжэ, hанал бодолоо үндэhэлжэ, тобшолол ба согсолол хэжэ шадахадань;

-удхадань тааруулhан hайн стильтэй, зуб литературна хэлээр бэшэгдэЬэн байхадань;

-удхын хоёр-гурбан алдуу гаргаhан, темэhээ хажуу тээшэ халта хазагайрhан, гурба-дүрбэн хэлэлгын дутагдал гаргаhан байхадань табиха.

***«3» сэгнэлтэ:***

-темэ гол тлэб харуулагдаад, бухы дээрээ зүбшүү байбашье, нэгэ талаhаань харуулhан гү, али темэеэ гүйсэд харуулжа шадаагүй, найруулан бэшэхэдээ текстын удхаар зарим тэды алдуу гаргаhан, темэ хазагайруулагдаhан, тобшолол ба согсолол хэжэ шадаагүй байхадань;

-литературна материал яhала гуримтайгаар найруулhан аад, зүгөөр зарим hанал бодолоо hамарhан, урда хойнонь оруулhан байхадань;

-удхын талаар дүрбэ-табан дутуу зүйл, хэлэлгын талаар дүрбэнhөө дээшэ бэшэ алдуу гаргаhан байхадань табиха.

***«2» сэгнэлтэ:***

-темэеэ хүсэд харуулжа шадаагуй, түсэбөө баримталаагуй, зохёолой текст тулюураар мэдэхэ, зарим үйлэ огтолон мэдэхэгүй дээрэhээ, дутуу бэшэhэн, ямаршье тобшолол, согсолол хээгүй, hанал бодолоо текстын материалаар баримталаагүй, юрэнхыгөөр бэшэжэрхиhэн байхадань;

-зохёолгын хубинууд хоорондоо hулаар холбогдоhон, бэшэhэн материалаа бодолгүйгөөр эблүүлhэн байхадань;

-тулюур хэлэтэй, огто таарахагуй хэлэнэй алдуунуудые гаргаhан байхадань табиха.

**Ьурагшадай аман ба бэшэгэй хэлэлгэдэ, бэшэмэл хүдэлмэри үнгэргэлгэдэ, тетрадь шалгалгада табигдаха нэгэдхэмэл эрилтэ**

Ьурагшадай амаараа хэлэhэн ба бэшэжэ дүүргэhэн алишье үгэ (тусхай темээр үгэhэн тэдэнэй дэлгэрэнгы харюу, элидхэл, рецензи г.м.) сэгнэгдэхэ зэргэтэй. Тиихэдээ хэлэhэн үгын удха, удаа дараа (логическое построение), хэр зэргэ уранаар хэлэгдэhэниинь (речевое оформление) хараада абтаха юм.

Һурагшад иимэ юумэ шадаха зэргэтэй:

-үгтэhэн темээр хажуу тээшээ хадуурангуй хэлэхэ гү, али бэшэхэ;

-темэеэ задалан, гол удхыень эли харуулхын тула шухала баримта (факт) болон мэдээсэл шэлэн абаха;

-материалаа найруулан хэлэхэ, бэшэжэ үгэхэ, удхыень тааруулан, удаа дараалан харуулха, баримтануудай ба үйлэ ушарнуудай хоорондохи ушар шалтагаанай, тэдэнэй хойшолонгой холбоо элирүүлэн байгуулха, хэрэгтэй шухала согсолол, тобшолол хэхэ hанамжаяа дамжуулхадаа, хэлэлгын арга боломжо тон зүбөөр хэрэглэхэ;

-харилсаанай зорилгоhоо, байдалhаа дулдыдажа, хэлэлгэеэ (хөөрэлдөөнэй, научна, публицистическа стиль баримталан) али нэгэ янзаар байгуулха;

-удхын сохилто баримталан, зүбөөр зогсолто хэжэ, шангаар аянгалан, тодоор харюусаха;

-бэшэмэл хэлэлгээр дамжуулха алишье hанал бодолоо орфографиин ба пунктуациин эрилтэ баримталан, сэбэрээр, наринаар бэелүүлхэ.

**Ьурагшадай бэшэгэй хүдэлмэриин түхэл**

* 1. Ьурагшадай класстаа ба гэртээ хэхэ хүдэлмэри hуралсалай хүдэлмэри гээшэ. Эндэ туд худэлмэриин иимэ түхэлнууд ороно:

-буряад хэлээр элдэб янзын упражнени;

-10—11-дэхи классуудта эхин материалаар (первоисточник) кон­спект, литератураар реферат, элдэб янзын тестнүүд;

-10-11-дэхи классуудта хэшээлэй үедэ багшын уншаhан лекцеэр түсэб ба конспект табилга;

-ном coohoo статьянуудай болон бусад материалай түсэб табилга;

-буряад хэлээр, литератураар зохёолго бэшэлгэ, асуудалда бэшэ­мэл харюу үгэлгэ.

1. Буряад хэлээр, литератураар үдэр бүриин ба дүн гаргалгын бэшэгэй хүдэлмэри үргэлжэ үнгэргэгдэжэ байха ёhотой.

Үдэр бури хэгдэжэ байгаа хүдэлмэреэр шалгалта үнгэргэхэдөө, программын ёhоор үзэгдэхэ матёриалаа хэр зэргэ ойлгоhониинь шалгаха гэhэн зорилготой. Иимэ шалгалтын хүдэлмэриин хэды дахин үнгэргэгдэхэ байhаниинь багшын үзэмжэhөө дулдыдадаг. Эндэ багша предмедэй онсо янза, үзэжэ байhан материалай хэр зэргэ орёо, хундэ байhые, классай hурагшадай бэлэдхэл хараадаа абажа шиидхэдэг.

Тус шалгалтын хүдэлмэридэ багша хэшээл гү, али тэрэнэй зарим хуби хэрэглэхэ аргатай.

Дүн гаргалгын шалгалтын хүдэлмэри иимэ ушарта үнгэргэгдэдэг:

-программын ехэ темэ үзэhэнэй удаа;

-hуралсалай хахад жэлэй эсэстэ.